இதுகுறித்து முருகனிடம் பேசினோம், “ வாழை மரங்களில் குலையை வெட்டிய பிறகு, விவசாயக் கழிவாக மாறும் வாழை மடலிலி ருந்து பட்டு நூலிழைகள் பிரிக்கப்பட்டு, அதன்மூலம் சட்டை மேல் அணியும் கோட்டு ஒன்றைத் தயாரித்துள்ளேன். அந்த கோட் உடையை பிரதமர் மோடியிடம் டெல்லியில் நடைபெற உள்ள விழாவில் வழங்க இருக்கிறேன். வாழைப்பட்டு நூல் உடை அணிவதால் உடலின் வெப்பநிலை சீராகும். நோய் எதிர்ப்புர்த் திறனும் அதிகரிக்கும். மேலும், அங்கு நடைபெறும் கண்காட்சியில், வாழைப் பட்டுநூல் பிரித்தெடுக்கும் முறைகுறித்தும் செயல்விளக்கம் அளிக்க இருக்கிறேன். 19-ம் தேதி, குடியரசுத்தலைவர் மாளிகையில் நடைபெறும் நிகழ்ச்சியில் குடியரசுத் தலைவர் ராம்நாத் கோவிந்த்தை சந்தித்து, கோட்டு தயாரிப்பு மட்டுமல்லாமல், பெண்களுக்கான எனது சானிட்டரி நாப்கின் தயாரிப்புகுறித்தும் விளக்கம் அளிக்க இருக்கிறேன்” என்றார்.